भागवत ज्ञानयज्ञ के शुभारम्भ सत्र में श्रोताओं को संबोधित करते हुए उन्होंने कहा की जीव जब कथाश्रवण करता है तो उसके विचारसुन्दर हो जाते है। इससे उसका लौकिक और पारलौकिक जीवनसुखमय हो जाता है। भागवत सभी रोगों का निवारण करने वाली औषधी है लेकिन जरूरत है तो इसके गुणों को जानने की। अहंकार, लोभ, क्रोध,लालच और पापों से दूर रहने के लिए भागवत कथा का श्रवण अनिवार्य है। महाराज श्री ने कहा कि मानव वह नहीं जो गलती करके उसे स्वीकार न करे बल्किसच्चा इंसान तो वह है जो गलती करके उसे स्वीकार करने के साथ-साथ आगे से न दोहराने की शपथ लेता हो और यह भागवत हमें सिखाती है कि क्या गलत है व क्या सही है। पराम्‍बा मां भगवती के सानिध्‍य में आयोजित भागवत कथा का श्रवण व वाचन परम दुर्लभ संयोग है। जिसका विचार वैकुण्‍ठ के रास्‍ते खोल देता है, और आज हम मां के आचंल में नित दिन ०४ घंटे आशीष पाते हुए भागवत कथामृत को ग्रहण कर रहे हैं, जो अलौकिक, अदभुत एवं दोगुना फलदायी है।